কাৰ্বিলংৰি আৰু উত্তৰ কাছাৰ পাবৰ্ত্য মুক্তি বাহিনী চমুকৈ কেএলএনএলএফ আৰু ভাৰত চৰকাৰৰ মাজত স্বাক্ষৰিত যুদ্ধ বিৰতি চুক্তিয়ে দেওবাৰে ৮ বছৰ পূৰ্ণ কৰে।
এই উপলক্ষে ডিফুৰ বিৰলাত অৱস্থিত কেএলএনএলএফৰ সমন্বয় কাৰ্যালয়ত এক অনুষ্ঠান আয়োজন কৰা হয় য'ত সংগঠনটোৰ বিভিন্ন বিষয়ববীয়া উপস্থিত থাকে।
ভাৰতীয় সংবিধানৰ ৩ নং অনুচ্ছেদৰ অধীনত কাৰ্বি সকলৰ বাবে এখন পৃথক গৃহভূমি গঠন কৰাই কে এল এন এল এফৰ মূল উদ্দেশ্য আৰু এতিয়ালৈকে তেওঁলোকে এই ক্ষেত্ৰত অটল হৈ আছে।
বহু উত্থান পতনৰ মাজেৰে চলাই অহা ৮ বছৰীয়া সংগ্ৰামলৈ ৰাইজে জনোৱা সঁহাৰিৰ প্ৰতি কৃতজ্ঞতা জনাই টেৰণে এই ক্ষেত্ৰত কাৰ্বিআলং স্বায়ত্ত শাসিত পৰিষদৰ নিৰ্বাচিত সাংসদ, বিধায়ক, মুখ্য কাৰ্যবাহী সদস্য, কাৰ্যবাহী সদস্য, সদস্য সকলৰ পৰা যথাযোগ্য সঁহাৰি লাভ কৰা নাই বুলি মন্তব্য কৰে।
তেওঁ অাশা কৰে যে অনাগত দিনত নিৰ্বাচিত প্ৰতিনিধি সকলৰ পৰাও তেওঁলোকে সঁহাৰি লাভ কৰিব।
কেএলএনএলএফৰ সভাপতি পি দিল্লিয়ে সংগঠনটোৰ নেতা তথা কেদাৰ সকলক সংগঠনটোত থাকি তেওঁলোকৰ লক্ষ্যত উপনীত হোৱাৰ বাবে একেলগে কাম কৰি যাবলৈ আহ্বান জনায়।
ইয়াৰোপৰি তেওঁ সাধাৰণ ৰাইজ, বুদ্ধীজীৱী আৰু নিৰ্বাচিত প্ৰতিনিধি সকলকো তেওঁলোকৰ প্ৰতি সমৰ্থন আগবঢ়াবলৈ আহ্বান জনায়।
কেএলএনএলএফ ৰ উপ সভাপতি হাবে তকবি, প্ৰচাৰ সম্পাদক ৰিজাক ডেৰাৰ লগতে আন আন সদস্য উপস্থিত অনুষ্ঠানটোত সভাপতি দিল্লিয়ে পুৱাৰ ভাগত সংগঠনটোৰ পতাকা উত্তোলন কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
